# Årsberetning for Norsk trygdemedisinsk forening (Ntmf) for styreåret 2020/21

Inneværende styreår dekker perioden 11.5.2020 - 17.3-2021. Styreåret begynte ikke i mars etter ordinær plan ettersom årsmøte og valg for 2020 ble utsatt til mai grunnet pandemien.

# Medlemmer som har hatt tillitsverv i Ntmf inneværende styreår:

### Medlemmer av styret er valgt for 2-årsperioder, gjeldende fra årsmøte til årsmøte i angitte årstall:

Karen Walseth Hara (leder): 2019 - 2021

Bjørn Berge Hansen: 2019 - 2021

Ingvild Damskog: 2020 - 2022

Steinar Westin: 2020 - 2022

Nina Thunold Reime: 2020 - 2022

Nils Fleten (varamedlem): 2020 - 2022

Tone Federley (varamedlem): 2020 - 2022

**Medlemmer av fagutvalget** er valgt for 4-årsperioder, gjeldende fra årsmøte til årsmøte i angitte årstall:

Ole Grønli, valgt for 2019 - 2023

Lucretia Udding, 2018 – 2022

Agneta Iversen, 2020 - 2024

Hans Tore Heir, 2020 - 2024

### Medlemmer av valgkomite er valgt for 2-årsperioder, gjeldende fra årsmøte til årsmøte i angitte årstall:

Harald Elvsåshagen, 2020 - 2022

Kirsten Leiros, 2020 - 2022

Live Henriksen, 2020 - 2022

**Revisor:**

Andreas Grüner, 2020-2022

### 2. Observatør under styremøtene

Hovedtillitsvalgt Bjørn Knudtzen er representant for NAV legene i Akademikerne. Vara er Håvard Olsen. Hovedtillitsvalgt innkalles til alle styremøter og har da observatørstatus.

### 3.Medlemstall:

Ntmf har 120 medlemmer per 12.2.2021. Styret arbeider for å rekruttere nye medlemmer blant både NAV legene og andre leger med interesse for faget trygdemedisin.

### 4. Arbeid i styre og fagutvalg

Fordeling av styreoppgaver inneværende styreår har vært som følger: Karen Walseth Hara er leder. Steinar Westin er nestleder. Bjørn Berge Hansen er sekretær. Ingvild Damskog er kasserer og webredaktør. Nina Thunold Reime er medlemskontakt. Nils Fleten er kontaktperson for fagutviklingsfondet og Ntmfs fagstipend.

Styret er fast representert i:

* Ntmfs fagetikkgruppe ved Nina Thunold Reime som er styrets kontaktperson, men ikke ordinært medlem av arbeidsgruppen.
* The European Union of Medicine in Assurance and Social Security (EUMASS) ved Karen Walseth Hara og Bjørn Berge Hansen (vara)
* Nasjonalt samfunnsmedisinsk nettverk i regi av de fire universitetene som har medisinstudier (UNIO, NTNU, UNN og UIB). Styret representanter er Karen Walseth Hara, Nils Fleten og Steinar Westin. Årets møte ble avlyst grunnet pandemien.

Det har inneværende styreår vært avholdt ti styremøter, inkludert ett fellesmøte mellom styret, fagutvalget, fagetikkgruppen (arbeidsgruppen og referansegruppen) samt legene fra Arbeids- og velferdsdirektoratet. Det har i tillegg vært selvstendig aktivitet i fagetikkgruppen og fagutvalget (se egne punkt).

Styret jobber etter Ntmfs strategidokument (se hjemmesiden). De viktigste saker som det er jobbet med i inneværende år er som følger:

## 4a. Ntmf som organisasjon:

### Hjemmesiden til Ntmf:

Hjemmesiden fikk ny drakt i fjor i forbindelse med at legeforeningen oppdaterte sine hjemmesider. Hjemmesiden har vært administrert fra legeforeningen frem til nå, men det er nå klart for at webredaktør kan overta redigering. Fortsatt gjenstår noe arbeid i forhold til å strukturere faner og innhold, og dette vil styret fortsette å jobbe med i året som kommer. Styret ser på det som viktig å ha en velfungerende hjemmeside. Nettsiden er foreningens hovedkanal for å formidle informasjon om foreningens virksomhet og annen aktuell informasjon fra fagfeltet trygdemedisin, både til medlemmene og omverden. Medlemmer oppfordres til å tipse styret om saker som bør legges ut på hjemmesiden. Ta kontakt med webredaktør Ingvild Damskog. Se lenke til hjemmesiden: <https://beta.legeforeningen.no/foreningsledd/spesial/norsk-trygdemedisinsk-forening/>

### Kontakt med medlemmer

Styrets medlemskontakt er Nina Thunold Reime. Aktuell informasjon er sendt direkte til medlemmene via legeforeningens epostliste.

### Trygdemedisinsk historie:

I anledning 50 årsjubileet for Lov om folketrygd i 2017 innledet Ntmf foredragsserien «Møter med trygdemedisinere i vår tid». Kjente norske trygdemedisinere inviteres til å ha et foredrag i tilslutning til årsmøtet. Oversikt over tidligere årsmøteforedrag:

2017: «Norsk Trygdemedisinsk Forening – en aktør i den norske velferdsstaten»

ved overlege, ph.d. Dag Brekke

2018: «Trygd eller arbeid? Et sosialmedisinsk perspektiv på sykefravær og uførhet”» ved professor emeritus John Gunnar Mæland, UIB

2019: «Veier til velferdsstaten - og andre veier» ved professor emeritus Steinar Westin, NTNU

2020: Tidligere rådgivende lege og forsker Hans Magnus Solli, dr. med, som leder foreningens gruppe for trygdemedisinsk fagetikk skulle ha avholdt et foredrag i 2020. Grunnet pandemi forskyves hans innlegg til neste fysiske årsmøtekurs. Tema og tittel vil bli gjort kjent i forkant.

Serien med jubileumsforedrag gjenopptas når vi kan samles fysisk igjen. Vi oppfordrer våre medlemmer til å sende oss forslag på hvem som er norsk trygdemedisins historiebærere. Hvem skal vi invitere til å holde fremtidige jubileumsforedrag? Send gjerne en e-post til leder Karen Walseth Hara: [karen.w.hara@ntnu.no](mailto:karen.w.hara@ntnu.no)

## 4b. Forskning og fagutvikling:

### Ntmfs fagutvalg:

Årsmøtekurset for Norsk trygdemedisinsk forening (Marskurset) skulle vært avholdt 18. og 19. mars, med tema «Hvordan integrere innvandrere i arbeid».

Kurset ble avlyst på grunn av pandemien. Fagutvalget hadde et godt samarbeid med hotell Olavsgård knyttet til avlysning og det tilkom ikke store utgifter knyttet til avlysning.

Høsten 2020 har vært brukt til å planlegge et digitalt forkortet Årsmøtekurs 17. mars primært rettet mot rådgivende overleger i NAV, samt psykologer i NAV.

Fagutvalget legger ned mye arbeid i å planlegge årsmøtekursene og foreningen er stolt over å kunne invitere til kurs som holder høy faglig standard.

### Ntmfs fagetikkgruppe

### Den samlede fagetikk-gruppen består av Hans Magnus Solli (leder), Harald Elvsåshagen, Stine Hynne og Sverre Blåsvær (arbeidsgruppen) og Grete Damberg, Njål Flem Mæland, Ragnhild Jordet og Rajinder Midha (referansegruppen). Arbeidsgruppen har hatt 4 møter. I samarbeid med 07Media, ble fagboken «Personsentrert trygdemedisin i etiske perspektiver. Sykdom, funksjonsevne, ressurser og objektive erklæringer» produsert i digital utgave 9. mars og i trykt utgave 4. juni (300 eksemplarer). Det kliniske emnekurset med tittel: «Trygdemedisin. Om sykdom, funksjonsevne, ressurser og utforming av legeerklæringer til Nav - i etiske perspektiver» ble publisert i NEL (Norsk elektronisk legehåndbok) den 5. mai 2020. Tretti leger fullførte kurset I løpet av 2020. Kurset har gjennomgått en mindre revidering. Den samlede fagetikkgruppen hadde sitt første møte (pr. Skype) 18.11. Noen tema i fagboken ble drøftet, dessuten hvordan rådgivende leges rolle skal forstås. Bedømt etter innkomne tilbakemeldinger, ser det ut til at fagboka og kurset gjør rede for en trygdemedisin som det er rimelig konsensus om. Foreningens arbeid med utvikling av nettbaserte kurs koordineres av Harald Elvsåshagen.

### Ntmfs fagstipend:

Styret i Ntmf lyste- i 2020 ut fagstipend på inntil Kr 30.000, <https://www.legeforeningen.no/foreningsledd/spesial/norsk-trygdemedisinsk-forening/nyheter/utlysning-fagstipend-norsk-trygdemedisinsk-forening-2020/>

Fagstipendet på Kr 30 000 ble tildelt Dag Brekke til dekning av utgifter i tilknytning til 10 års oppfølgingsstudie av materialet fra hans rehabiliteringsstudie fra Sunnaas.

Styret sluttet seg til fagutvalgets innstilling: «Dette er et spennende og viktig arbeid. Alt for sjelden ser vi at slike langtidsoppfølginger blir gjennomført.»

Styret vil også i 2021 lyse ut fagstipend på inntil Kr 30.000,- og oppfordrer medlemmene til å søke. Midlene kan brukes til prosjektarbeid, studiereiser, utdanning og andre tiltak innenfor fondets formål.

Begrunnet søknad sendes styret NTMF ved Nils Fleten ([Nils.Fleten@uit.no](mailto:Nils.Fleten@uit.no)) innen søknadsfristen 1. juni 2021. Fagutvalget vurderer og innstiller søknadene til styret.

**Doktorgrader innen trygdemedisin**

Foreningen gratulerer de av våre medlemmer som i løpet av året har disputert:

**Sigmund Østgård Gismervik**, disputerte 04.11.20 ved Fakultet for medisin og helsevitenskap, NTNU med avhandlingen **”Effects and experiences of inpatient multimodal occupational rehabilitation among individuals with musculoskeletal- and common mental health disorders”**. Avhandlingen er lagt ut på hjemmesiden.

Doktorgradsavhandlinger innen trygdemedisin som er avlagt fra og med 2017 er lagt ut på hjemmesiden. <https://www.legeforeningen.no/foreningsledd/spesial/norsk-trygdemedisinsk-forening/Fagstoff/>

Styret ber om tilbakemelding hvis det er flere av våre medlemmer har disputert i løpet av det siste året eller snart skal disputere. Vi ønsker å sende en hilsen!

## 4c. Politikk & Samfunn:

Styret har ikke deltatt i høringsrunder inneværende år. Foreningens tidligere uttalelser kan søkes opp på legeforeningens hjemmeside

Foreningen samarbeider med NAV gjennom et fast årlig samhandlingspunkt med legene i Arbeids- og velferdsdirektoratet og annen ad hoc kontakt gjennom året som i hovedsak rettes mot samkjøring av fagutviklingsarbeid innen trygdemedisin.

## 4d. Samarbeid

## Nasjonalt samarbeid:

#### Samarbeid med andre organer i Den norske legeforeningen:

Foreningen har innledet et samarbeid med **Norsk forening for allmennmedisin (NFA)** og planlegger felles innspill i høringsrunder og annet samarbeid på områder som gjelder trygdemedisin. Hovedtema inneværende styreår har vært attester og erklæringer som utstedes av fastleger til NAV. Dette med bakgrunn i at Arbeids- og sosialdepartementet har bedt om at Arbeids- og velferdsdirektoratet gjennomgår attester og erklæring ​

som leger utsteder til NAV. Foreningen er invitert ved NFA til å sende innspill via deres representant til Arbeids og velferdsdirektoratet workshop på området.

#### Norsk smerteforening (NOSF)

Ntmf har siden 2017 samarbeidet med **Norsk smerteforening (NOSF)** som er en tverrfaglig forening for leger, sykepleiere, psykologer, fysioterapeuter og andre yrkesgrupper med interesse for smerteforskning og smertebehandling. Pasienter med langvarige smerter utgjør en stor andel av NAVs brukere av helserelaterte ytelser. Hensikten med samarbeidet mellom Ntmf og NOSF er at våre medlemmer bygger nettverk og samarbeidskompetanse samt utveksler kunnskap og erfaring innen fagområdet arbeid og helse. Det tilstrebes gjensidig deltagelse på hverandres fagarenaer. For mer info om NOSF se <https://www.norsksmerteforening.no>

## Internasjonalt samarbeid

#### European Union of Medicine in Assurance and Social Security (EUMASS)

Ntmf er medlem i den europeiske trygde-og forsikringslegeforeningen EUMASS. Ntmf bidrar med aktiv representasjon i:

* **EUMASS rådet** ved Karen Walseth Hara. Bjørn Berge Hansen har vært vararepresentant. Fra våren 2021 trer Ingvild Damskog inn som ny vara. Rådet møtes tre ganger per år. Fra mars 2020 har all aktivitet i EUMASS foregått online.
* **EUMASS vitenskapelige komite** ved Søren Brage. Karen Walseth Hara er assosiert medlem.
* **EUMASS arbeidsgrupper for etikk**. Karen Walseth Hara deltar i gruppen og Ntmfs etikkgruppe har bistått ved fagetiske spørsmål. Det er utformet og vedtatt etiske retningslinjer for EUMASS: <http://eumass.eu.transurl.nl/wp-content/uploads/2018/10/Guidelines-of-Conduct-for-Insurance-Physicians-1.pdf>
* **EUMASS arbeidsgruppe om ICF (International Classification of Functioning, Disability and Health) og WD-FAB (Work Disability Functional Assessment Battery).** Arbeidsgruppen ledes av Ntmfs representant Søren Brage. WD-FAB er et nytt, pc-basert instrument for å vurdere funksjonsevne. Det testes ut i Europa (Belgia, Nederland, Sverige og Tyskland). Utprøvingen i Belgia er omfattende og støttes av EU.
* E**uropeisk prosjekt om overføring av arbeidsoppgaver fra trygdelegene til andre yrkesgrupper**. Dette prosjektet ledes av Søren Brage og gjennomføres innenfor EUMASS rammer på oppdrag og med finansiering fra EU. Alle resultater fra prosjektet publiseres på EUMASS hjemmesider https://www.eumass.eu/articles/

Ntmf deltar gjennom EUMASS i et internasjonalt samarbeid om evidensbasert trygdemedisin i regi av Cochrane-samarbeidet. Se <https://insuremed.cochrane.org> Medlemmer som ønsker å motta nyhetsbrev fra **Cochrane Insurance medicine (CIM)** kan abonnere via følgende lenke: <http://cochrane.us11.list-manage.com/subscribe?u=7f2f51d9b45535aed49ecd198&id=f4dc299ff4>.

**EUMASS-kongressen** arrangeres hvert andre år. Informasjon legges ut på Ntmfs hjemmeside. Før hver kongress søker Ntmf legeforeningen om forhåndsgodkjenning av EUMASS-kongressen som tellende i forhold til spesialitetene allmennmedisin, arbeidsmedisin og samfunnsmedisin. Søknaden sendes så snart programmet til neste kongress offentliggjøres.

Grunnet pandemien ble kongressen som skulle ha vært avholdt i fjor i Basel i Sveits utsatt til **16.-17. september 2021. Merk at den gjennomføres online og går kun over 2 dager.** Registrering åpner i slutten av mars. Tema for kongressen er ”Science and practice in the field of insurance medicine – present and future challenges in the European and Swiss context”. For mer informasjon: <https://www.eumass-2021.eu>.

Kontakten med kollegaer over hele Europa er en viktig arena for utveksling av erfaringer fra praktisk arbeid men også for å styrke det vitenskapelige grunnlaget i vårt virke som trygdemedisinere.

Fra medio mars 2020 har alle EUMASS møter vært digitale. For mer informasjon om EUMASS se: <https://www.eumass.eu>

#### Nordisk-Nederlandsk samarbeid:

* **Sverige:** [Läkarförbundets förening för försäkringsmedicin](https://slf.se/lffm/): Vår søsterorganisasjon i Sverige ledes av Gert Lindenger. Gjensidig faglig utveksling og annet samarbeid planlegges. Gert skulle ha deltatt på årsmøtekurset i mars 2020 men dette forskyves grunnet pandemien til neste fysiske årsmøtekurs.
* **Nederland:** Styret har etablert samarbeid med våre nederlandske kolleger gjennom EUMASS representant Anette de Wind. Hun skulle ha deltatt på årsmøtekurs i mars 2020 men dette forskyves grunnet pandemien til neste fysiske årsmøtekurs.

## 5.Økonomi:

Regnskapsåret 2020 skilte seg ut ved at foreningens hovedkilde til inntekt, dvs. det fysiske årsmøtekurs falt bort grunnet pandemien. Foreningens har imidlertid over mange år bygd seg opp en solid økonomi og det har på tross av inntektsfall vært mulig å holde høy fagutviklings aktivitet som anbefalt ved tidligere årsmøteanbefalinger. Se eget vedlegg.

Kontingent er kr 500. Det er ikke foretatt kontingentendring. Ntmf opprettholder landsdekkende representasjon i styre, fagutvalg og arbeidsgrupper. Utgifter til styre- og andre møter holdes nede ved at møter primært legges i tilslutning til andre møtepunkt for trygdemedisinere eller tas per videokonferanse, og det siste året har særlig det siste vært tatt i bruk.

Trondheim 13.3.2021

For styret i Ntmf

Karen Walseth Hara, leder